
របាយការណ៍ ខែកញ្ញា
ពីថ្ងៃទី០១ ដល់ថ្ងៃទី៣០ ខែកញ្ញាឆ្នាំ២០២៤
I. អំពីកម្លាំង 
          កំលាំងសរុប ០៤នាក់ អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី០៥ ខែកញ្ញា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមអមដំណើរ លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍គ.ជ.ប.ជ អញ្ជើញជាអធិបតីដ៏ខ្ពង់ខ្ពស់ និងបានអញ្ជើញជាវាគ្មិនកិត្តិយសក្នុងកម្មវិធី "យើងរួមគ្នាប្រយុទ្ធប្រឆាំងអំពើរជួញដូរមនុស្ស" នៅសាលប្រជុំវិទ្យាស្ថានជាតិសង្គមកិច្ច​ ដោយមានការចូលរួមពីអគ្គលេខាធិការរង គ.ជ.ប.ជ គណៈគ្រប់គ្រងសាលា លោកគ្រូអ្នកគ្រូ មន្ត្រីនៃវិទ្យាស្ថានជាតិសង្គមកិច្ច និងសិស្សនិស្សិត សរុបប្រមាណ ១១០រូប។
· ថ្ងៃទី១២ ខែកញ្ញា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួម ពិភាក្សាកែសម្រួលខ្លឹមសារអនុស្សរណៈ នៃការយោគយល់គ្នា រវាងអគ្គលេខាធិការដ្ឋាន នៅសាលប្រជុំអគ្គលេខាធិការដ្ឋាន គ.ជ.ប.ជ ក្រោមអធិបតីភាពលោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ គ.ជ.ប.ជ បានដឹកនាំក្រុមការងារបច្ចេកទេស នៃអគ្គលេខាធិការដ្ឋា គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស(គ.ជ.ប.ជ) ជាមួយអង្គការ A21 អង្គការចាប់ដៃ និងអង្គការម៉ារីស៊ី ដែលនឹងត្រូវចុះហត្ថលេខាបន្ត កិច្ចសហការការងារនាពេលខាងមុខ ។
· ថ្ងៃទី១៦-១៨ខែកញ្ញា​ ឆ្នាំ២០២៤​ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងនៃអគ្គលេខាធិការដ្ឋាន គ.ជ.ប.ជ ទទួលបន្ទុកក្រុមជំនួយកិច្ចការអនុវត្តច្បាប់ និង លោកឧត្តមសេនីយ៍ត្រី សិត ផាត អនុប្រធានក្រុមជំនួយកិច្ចការយុត្តិធម៌ បានអញ្ជើញចូលរួមសិក្ខាសាលាពិគ្រោះយោបល់សេចក្ដីព្រាងដំបូងអនុក្រឹត្យ ស្តីពីការបង្កើតនិងការគ្រប់គ្រងទារកដ្ឋាន​នៅកម្ពុជា។ សិក្ខាសាលានេះ រៀបចំនៅសណ្ឋាគារ ក្លាស៊ី ខេត្តបាត់ដំបង ដែលមានសមាសភាពចូលរួម​ពីឯកឧត្តម លោកជំទាវ លោក លោកស្រី និងមន្ត្រីជំនាញក្រសួង/ស្ថាប័នពាក់ព័ន្ធ ព្រមទាំងតំណាងដៃគូអភិវឌ្ឍ សរុបចំនួន ៤៩នាក់ ស្រី ១៨នាក់ ។
· ថ្ងៃទី២០ ខែកញ្ញា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ និងលោកប្រធាននាយដ្ឋាន និងលោកអនុប្រធាននាយកដ្ឋានអនុវត្តច្បាប់បានអញ្ជើញចូលរួមកិច្ចប្រជុំចង្អៀត ស្តីពីការពិនិត្យ និងរៀបចំផែនការសកម្មភាព សម្រាប់ត្រីមាសទី៤ ឆ្នាំ២០២៤ របស់អគ្គលេខាធិការដ្ឋាន គ.ជ.ប.ជ ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ នៃគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស (គ.ជ.ប.ជ) គោលបំណងនៃកិច្ចប្រជុំ គឺដើម្បីពិភាក្សា និងកំណត់ជ្រើសរើសយកសកម្មភាពជាអាទិភាព របស់ក្រុមការងារជំនួយកិច្ចការអន្តរក្រសួងទាំង៦ នៃអគ្គលេខាធិការដ្ឋាន ក្នុងការអនុវត្តឲ្យសម្រេចបានក្នុងត្រីមាសទី៤ ឆ្នាំ២០២៤។ 
សមាសសភាពដែលមានវត្តមាននៅក្នុងកិច្ចប្រជុំរួមមាន ឯកឧត្តម ងួន រតនៈ រដ្ឋលេខាធិការក្រសួងមហាផ្ទៃ លោកជំទាវ ឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ ឯកឧត្តម លោកជំទាវ អគ្គលេខាធិការរង គ.ជ.ប.ជ និងលោក លោកស្រី ប្រធាន អនុប្រធាន ក្រុមជំនួយកិច្ចការអន្តរក្រសួងទាំង៦ ព្រមទាំងលោកប្រធាន និងអនុប្រធាន លេខាធិការដ្ឋានរដ្ឋបាលសរុប នៃអគ្គលេខាធិការដ្ឋាន គ.ជ.ប.ជ សរុប២៦រូប (ស្រី ៦រូប)។
· [bookmark: _GoBack]ថ្ងៃទី២៦ ខែកញ្ញា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានចូលរួមកិច្ចប្រជុំកែសម្រួលផែនការសកម្មភាព ត្រីមាសទី៤ ឆ្នាំ២០២៤ របស់អគ្គលេខាធិការដ្ឋាន គ.ជ.ប.ជ ក្រោមអធិបតីភាពលោកជំទាវ ឧត្ដមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ នៃអគ្គលេខាធិការដ្ឋាន គ.ជ.ប.ជ សមាស​ភាពចូលរួមដោយ អគ្គលេខាធិការរង ថ្នាក់ដឹកនាំ និង  មន្ត្រី សរុបចំនួន ១២នាក់ ស្រី៣នាក់ នៅសាលប្រជុំអគ្គលេខាធិការដ្ឋាន ។
·  ថ្ងៃទី២៧ ខែកញ្ញា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានចូលរួមក្នុងពិធីបញ្ចប់ឆ្នាំសិក្សា ២០២៣-២០២៤ នៃសាលាមេត្រីអន្តរជាតិ នៅសង្កាត់ស្វាយប៉ាក ខណ្ឌឬស្សីកែវ រាជធានីភ្នំពេញ ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ សាលាមេត្រីអន្តរជាតិ គឺជាសាលារៀនក្រៅប្រព័ន្ធមួយដែលបានផ្តល់ឱកាស​ដល់កុមារក្រីក្រ ជាពិសេស​កុមារដែលរងគ្រោះដោយអំពើកេងប្រវ័ញ្ចនានា បានរៀនសូត្រ និងអភិវឌ្ឍន៍ខ្លួនស្របតាម​កម្មវិធីសិក្សារបស់រដ្ឋ ក៏ដូចជាសមាហរណកម្ម​ទៅក្នុងសហគមន៍វិញ។
· III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។

